Valghalla diagram og tekniskbrugerrejse

Mere info om af Valghalla kan findes her: <https://os2.eu/produkt/os2valghalla>

Vejledning til brug af Valghalla findes her: <http://valghalla.dk/valghalla-manual>

Dette dokument beskriver data og interaktion i forbindelse med inddatering i Valghalla.

Før en borger ser indhold fra Valghalla vil en bruger oprettet i Valghalla have oprettet et valg. Ud over direkte kommunikation via links, vil systemet også sende breve ud via email, eBoks eller SMS, til hver af disse hændelser tilknyttes en eller flere skabeloner alt efter hvilken rolle den pågældende deltager er tiltænkt. En af disse indeholder et link, hvorpå borgeren bekræfter sin deltagelse på valget.

**Tilgang via links til ekstern server**

Disse links distribueres via andre kanaler, men kan konfigureres sendt som PDF-dokument via Digital Post til partiets CVR-nummer.

Alle links peger på den eksterne server (IP X i diagrammet nedenfor). Her er Valghalla installeret, konfigureret som ekstern server.

Når en person besøger et link, vil denne blive bedt om at logge på NemLogin. Dette foregår på en fælles NemLogin-side. Personen sendes retur til den oprindelige side, NemLogin afleverer personens CPR-nummer der gemmes i sessionen i Valghalla.

Såfremt løsningen er konfigureret til også at indsamle e-mail og/eller mobilnummer, bedes personen om at inddatere dette.

Når personen indsender formularen, gemmes CPR-nummer, e-mail og mobilnummer krypteret i databasen i Valghalla. Disse data anonymiseres når den administrative Valghalla løsning (IP Y i diagrammet nedenfor) synkroniserer.

Synkronisering foregår kun fra den administrative løsning. Dette er en Valghalla-løsning der er konfigureret som administrativ. Herpå konfigureres web-adressen, brugernavn og adgangskode for den eksterne løsning.

Synkroniseringen kører via cron, der sættes til at køre hvert 15. minut. Synkroniseringen foretages desuden hver gang en bruger i den administrative løsning, udfører en handling, der har indflydelse på, hvor mange ledige pladser der er på valget.

**Validering af valgdeltagere**

Efter endt synkonisering valideres deltagerne fra den administrative løsning op mod Serviceplatformen.

Den samme validering kan brugere med rettighed hertil foretage manuelt fra Valghalla. Kommunikationen med Serviceplatformen er af samme type. Indstillinger til kommunikation med Serviceplatformen foretages alene i den administrative løsning.

